
A kiberterrorizmus

A XXI. század a kiberbűnözés évszázada, és ennek a növekvő tendenciája jelenti a legnagyobb veszélyt. Kimondható: a probléma közös.
Kitekintésem főként a kiberterrorizmusról szól, de érinteni fogom a kiberbűnözés egyéb aspektusait, azok eredetét, fejlődését és eszközeit, valamint bemutatom az Internet kialakulását is.
A kiberbűnözés az egyik legdinamikusabban fejlődő terület. Egyre több bűnelkövető aknázza ki a modern technológia nyújtotta gyorsaságot és névtelenséget, hogy bűncselekményeket kövessen el.
Ez az aktuális probléma visszavezethető a modernkori vívmányok tömegességére, a jogi szabályozás lemaradottságára és a túl liberális szemléletre.
Az Internet globális volta lehetővé teszi az elkövetők számára, hogy számítógépes abúzusokat kövessenek el bárhol a világon. A terroristák arra használják az Internetet, hogy tagokat toborozzanak, ezzel egyidejűleg egyre radikálisabbak, amely komoly nemzeti és nemzetközi veszélyt hordoz.
Elmondható, hogy a kiberbűnözés természete is változóban van. A múltban az elkövetők egyénileg vagy kiscsoportosan hajtották végre akcióikat, napjainkra azonban jellemző, hogy a klasszikus szervezett bűnözés és a szakemberek egymásra találtak, és közösen tevékenykednek.
Mint említettem, a terroristák is érdeklődnek a technika iránt, és tetteit igen széles kört fognak át. Ezek az új kihívások a büntetőjogi fellépést is átalakíthatják.
Amint azt látni fogjuk, ezek a kihívások erős fellépést és közös összefogást igényelnek.
Dolgozatomban bemutatom a hatályos hazai szabályozást, a lehetséges fejlesztési irányokat, valamint a kiberbűnözés és kiberterrorizmus kriminológiai aspektusait. Mindezt hazai és külföldi szakirodalom alapján.
Elöljáróban: a fenti jelenségekre választ kell adni mind kormányzati, mind egyéni felhasználói szinten.



